रतन लाल कटारिया

रतन लाल कटारिया (19 दिसंबर 1951 - 18 मई 2023) एक भारतीय राजनीतिज्ञ थे। उन्होंने 7 जुलाई 2021 तक जल शक्ति मंत्रालय और सामाजिक न्याय और अधिकारिता मंत्रालय में राज्य मंत्री के रूप में कार्य किया। वह 16वीं लोकसभा के सदस्य थे। कटारिया भारतीय जनता पार्टी के उम्मीदवार के रूप में अम्बाला से 16 वीं लोकसभा में कुल 1,220,121 मतों में से 612,121 वोटों के साथ चुने गए थे, इस चुनाव में इन्होने कांग्रेस के उम्मीदवार राज कुमार बाल्मीकि को हराया था। कटारिया इससे पहले भारतीय जनता पार्टी के उम्मीदवार के रूप में अंबाला से 13वीं लोकसभा के लिए चुने गए थे। 

 राजनितिक जीवन 
मई 2019 में, कटारिया जल शक्ति और सामाजिक न्याय और अधिकारिता राज्य मंत्री बने। उन्होंने 2000 से 2003 तक भारतीय जनता पार्टी, हरियाणा इकाई के अध्यक्ष के रूप में कार्य किया और उनके कार्यकाल के दौरान पार्टी ने अक्टूबर 2000 में अपनी पत्रिका भाजपा की बात शुरू की।

 व्यक्तिगत जीवन और मृत्यु 
कटारिया शादीशुदा थे और उनके तीन बच्चे हैं। 18 मई 2023 को 71 वर्ष की आयु में पीजीआई चंडीगढ़ में निमोनिया से उनकी मृत्यु हो गई।

सन्दर्भ

बाहरी कड़ियाँ
 भारत के राष्ट्रीय पोर्टल पर सांसदों के बारे में संक्षिप्त जानकारी

श्रेणी:1951 में जन्मे लोग
श्रेणी:१६वीं लोक सभा के सदस्य
श्रेणी:अंबाला के लोग
श्रेणी:मोदी मंत्रिमंडल
श्रेणी:हरियाणा के राजनीतिज्ञ
श्रेणी:२०२३ में निधन